laion/Wikipedia-Exotic huggingface dataset:
1967: The First Three Singles

1967: The First Three Singles — ინგლისური პროგრესული როკ-ჯგუფ პინკ ფლოიდის EP, რომელიც გამოვიდა 1997 წელს და შეიცავს ჯგუფის მიერ 1967 წელს გამოცემულ ყველა სინგლს. კომპილაცია შეზღუდული რაოდენობით გამოვიდა, ჯგუფის სადებიუტო ალბომის The Piper at the Gates of Dawn 30 წლიანი იუბილეს აღსანიშნავად (ალბომის ახალ გამოცემასთან ერთად მას ხოლმე უფასოდ არიგებდნენ). EP-ში შეტანილია ჯგუფის პირველი სამი სინგლი და მათი B-მხარეები. ალბომის გარეკანზე გამოტანილია სამივე სინგლის ყდების კოლაჟი. ბრიტანეთში დისკს ავრცელებდა ლეიბლი EMI Records, ხოლო აშშ-ში - Columbia Records. ყველა სიმღერა წარმოდგენილია მონო-ვერსიების სახით. ყველა სიმღერის ავტორი — სიდ ბარეტი, გარდა ავტორმითითებულისა. პინკ ფლოიდი სიდ ბარეტი – გიტარა, წამყვანი ვოკალი (გარდა სიმღერის Paint Box), გარეკანზე გამოყენებული ყდების დიზაინი ნიკ მეისონი – დასარტყმელი საკრავები, პერკუსია როჯერ უოტერსი – ბას გიტარა, დამატებითი ვოკალი რიჩარდ რაიტი – კლავიშებიანი საკრავები, ვოკალი სიმღერაში Paint Box დამატებითი პერსონალი ჯო ბოიდი – პროდიუსერი ნორმან სმითი – პროდიუსერი სტორმ თორგერსონი – გარეკანის დიზაინი ინფორმაცია საიტზე Discogs ↑ 1967: The First Three Singles - Pink Floyd en. AllMusic. ციტირების თარიღი: 23 თებერვალი, 2021
The Best of Scorpions

The Best of Scorpions — გერმანული როკ ჯგუფ სკორპიონსის სიმღერების პირველი კომპილაციური ალბომი. ეს კრებული შეიცავს სიმღერებს ჯგუფის ალბომებიდან Fly to the Rainbow, Virgin Killer, In Trance და Taken by Force. Steamrock Fever (ალბომიდან Taken by Force) (3:35) Pictured Life (ალბომიდან Virgin Killer) (3:23) Robot Man (ალბომიდან In Trance) (2:42) Backstage Queen (ალბომიდან Virgin Killer) (3:12) Speedy's Coming (ალბომიდან Fly to the Rainbow) (3:35) Hell Cat (ალბომიდან Virgin Killer) (2:54) He's a Woman, She's a Man (ალბომიდან Taken by Force) (3:14) In Trance (ალბომიდან In Trance) (4:43) Dark Lady (ალბომიდან In Trance) (3:25) The Sails of Charon (ალბომიდან Taken by Force) (4:24) Virgin Killer (ალბომიდან Virgin Killer) (3:41) ↑ Weber, Barry. Scorpions The Best of Scorpions review. Allmusic. Rovi Corporation. ციტირების თარიღი: 2012-11-25. ↑ Watts, Chris (26 ოქტომბერი 1991) „Scorpions 'Best of... Volume 1'“, Kerrang!. London, UK: Spotlight Publications, გვ. 26.  ↑ Best of Scorpions Billboard Albums. Allmusic. Rovi Corporation. ციტირების თარიღი: 2012-11-25.
მანგოსტანი

მანგოსტანი, მანგუსტანი (ლათ. Garcinia mangostana) — ტანდაბალი ორსახლიანი ხე კრაზანასებრთა ოჯახისა. აქვს ტყავისებრი ხეშეში მუქი მწვანე ფოთლები, მოვარდისფრო ყვავილები და მოწითალო ან მოყავისფრო-იისფერი მომჟავო-ტკბილი და სურნელოვანი ნაყოფი. მისი სამშობლოა მალაკის ნახევარკუნძული და მალაის არქიპელაგი. კულტივირებულია მთელ ტროპიკულ აზიაში. ქართული საბჭოთა ენციკლოპედია, ტ. 6, თბ., 1983. — გვ. 404.
მანგროს ტყეები

მანგროს ტყეები (ინგლ. mangrove) — ტანდაბალი (5-10 მ) მარადმწვანე ტყეები ტალღებისაგან დაცულ ლამიან ტროპიკულ სანაპიროზე, რომელიც მხოლოდ ზღვის მოქცევისას იფარება წყლით. მანგროს ტყეების ხეებს აქვს მეტად დამახასიათებელი, ძლიერ დატოტვილი ოჩოფეხა ფესვები (რითაც ჩამაგრებულია ლამში) და ლამიდან ამოშვერილი საჰაერო ფესვები — პნევმატოფორები (რომელიც ჟანგბადით ამარაგებს მას). ნაყოფს ჰაერის შემცველი ქსოვილის წყალობით შეუძლია დიდხანს იტივტივოს წყალზე. სახეობრივი შემადგენლობით მანგროს ტყეები ღარიბია. უმეტესად შედგება Rhizophora-ს, Avicennia-ს, Aegicera-ს, Sonneratia-ს, Bruguiera-ს გვარის სახეობებისაგან. გვხვდება ეპიფიტები (უმეტესად ლუიზიანური ხავსი). მანგროს ტყეები თანდათანობით გადადის მატერიკულ ტენიან ტროპიკულ ტყეებში, სადაც უკვე იზრდება პალმები. მანგროს ტყეები ძირითადად გავრცელებულია აფრიკის აღმოსავლეთ სანაპიროზე, მადაგასკარზე, სეიშელის და მასკარენის კუნძულებზე, სამხრეთ აზიისა და ავსტრალიის სანაპიროებზე, გვხვდება აფრიკის, ცენტრალურ და სამხრეთ ამერიკის ატლანტის სანაპიროებზე, აგრეთვე ამერიკის წყნარი ოკეანის სანაპიროზე სამხრეთ კალიფორნიიდან ჩრდილოეთი განედის 4°-მდე. ქართული საბჭოთა ენციკლოპედია, ტ. 6, თბ., 1983. — გვ. 404-405. Spalding, Mark; Kainuma, Mami and Collins, Lorna (2010) World Atlas of Mangroves Earthscan, London, ISBN 978-1-84407-657-4; 60 maps showing world-wide mangrove distribution
SQL ინექცია

SQL ინექცია არის ჰაკერის მიერ დაუცველი საიტისთვის მისამართად (url-ად) SQL ბრძანებების გადაცემა, რომელსაც სერვერი პირდაპირ მონაცემთა ბაზას გადასცემს და შედეგს ჰაკერს დაუბრუნებს. ამისთვის რაიმე ხელსაწყო პროგრამა არაა საჭირო, უბრალოდ აუცილებელია საიტს არ ჰქონდეს ინექციისგან დაცვის მექანიზმი.
მანდარინი

მანდარინი — მარადმწვანე სუბტროპიკული ხეხილოვანი მცენარე Citrus-ის გვარის ტეგანისებრთა ოჯახისა. ყველაზე უფრო გავრცელებულია მანდარინი უნშიუ (Citrus unshiu), ხის სიმაღლე 3 მ-მდეა, ვარჯნის დიამეტრი 3-3,5 მ. ყვავილი საკმაოდ დიდია, ორსქესიანი, გვირვინის ფურცლები შეიცავენ ჯირკვლებს, რომელშიაც დიდი რაოდენობითაა ეთეროვანი ზეთი, ნაყოფი უთესლოა, მასა 60-80 გ. კანი ნარინჯისფერია, რბილობი — ღია ნარინჯისფერი, წვნიანი. წვენი შეიცავს 3-10% შაქრებს, 0,9%-1%-მდე მჟავებს (უმთავრესად ლიმონის), 23-55 მგ% C ვიტამინს და სხვა. ნაყოფს იყენებენ უმეტესად ნედლად, აგრეთვე გადამუშავებულს (წვენი, ჯემი, მურაბა, კომპოტი და სხვა). კანი მდიდარია პექტინოვანი ნივთიერებებით, ეთეროვანი ზეთებითა და გლიკოზიდებით, იყენებენ საკონდიტრო წარმოებაში, აგრეთვე ეთეროვანი ზეთების მისაღებად, ხოლო ამ უკანასკნელს — პარფიუმერიისა და კვების მრეწველობაში. ციტრუსოვან კულტურათა შორის მანდარინი უნშიუ გამოირჩევა შედარებით მაღალი ყინვაგამძლეობით. მანდარინი მსხმოიარობას იწყებს ოკულირებიდან (კვირტით მყნობა) მე-4 წელს. 10-12 წლის ხეების მოსავალმა შეიძლება მიაწიოს 50 ტ ჰა-ზე. მანდარინის ძირითადი ნარგაობა თავმოყრილია საქართველოს შავი ზღვის სანაპიროს სუბტროპიკულ რაიონებში. უმთავრესად კულტივირებულია უნშიუს ჯიში, მცირე რაოდენობით საადრეო ჯიში — კოვანოვასე. მანდარინს უმთავრესად ამრავლებენ ოკულირებით, იშვიათად — კალმის მყნობით. ძირითადი საძირეა ტრიფოლიატა. საქართველოში 1885 წელს პირველად შემოიტანეს იტალიიდან მანდარინი, რომელმაც სამრეწველო მნიშვნელობა ვერ მიიღო, რადგან დაბალი ყინვაგამძლეობის აღმოჩნდა და ნაყოფი დროზე არ მწიფდებოდა. ის შეცვალა უნშიუმ, რომელიც 1896 წელს შემოიტანეს იაპონიიდან და სწრაფად გავრცელდა. ამჟამად 19 ათ. ჰა ფართობი უკავია და ყოველწლიურად 100-120 ათ. ტ-ზე მეტ მოსავალს იძლევა. მანდარინის პლანტაციებს ძლიერ აზიანებს მავნებლები — ფარიანები და ცრუფარიანები; დაავადებებიდან აღსანიშნავია გუმოზი, ქლოროზი, ანთრაკნოზი, ციტრუსების ბაქტერიული ნეკროზი და სხვა. სამკურნალოდ იყენებენ ბორდოს სითხის 1% ხსნარსა და ცინებს. ლეკვეიშვილი ი., ციტრუსოვანი წარმოების მეცნიერული საფუძვლები, ნაწ., 1, თბ., 1978; ლეკვეიშვილი ი., ქსე, ტ. 6, გვ. 405, თბ., 1983
მანდატური

მანდატური (ლათ. mandaturus) — ხელჯოხიანი, საპოლიციო-ადმინისტრაციული აპარატის დაბალი მოხელე ფეოდალურ საქართველოში. ტერმინი „მანდატური“ ქართულ ისტორიულ წყაროებში XI საუკუნიდან გვხვდება. ხელმწიფის კარის გარიგების მიხედვით, „მანდატური სამასი სახლი არის ამიერ და იმიერ... სამნი აზნაური არიან... და სხვაჲ ყველა გლეხია“. მანდატურები მანდატურთუხუცესს ექვემდებარებოდნენ. მათ ევალებოდათ სავაზირო შენობის დაცვა სხდომების დროს, საპატიო მგზავრის გაყოლა, სამეფო ზვრების სამუშაოთა ხელმძღვანელობა და სხვა. მანდატური თავის სამოხელო ნიშანს — არგანს ატარებდა. გვიანდელ ფეოდალურ პერიოდში მანდატურის მნიშვნელობით იხმარებოდა ტერმინები ბოქაული და იასაული. თანამედროვე საქართველოში პარლამენტის აპარატის სტრუქტურაში არსებობს მანდატურის სამსახური, რომლის მიზანია პარლამენტის სასახლეში პარლამენტის პლენარული და კომიტეტების სხდომების მიმდინარეობისას დარბაზში და მის გარე პერიმეტრზე წესრიგის დაცვა. ფუტკარაძე ი., ქართული საბჭოთა ენციკლოპედია, ტ. 6, თბ., 1983. — გვ. 405. ↑ მანდატურის სამსახური. საქართველოს პარლამენტის საიტი
ტაკაში მურაკამი

ტაკაში მურაკამი (იაპონ. 村上隆, Takashi Murakami; დ. 1962, ტოკიო) — თანამედროვე იაპონელი მხატვარი, 1990-იანი წლების ნეოპოპის ერთ-ერთი წამყვანი მიმდევარი. საკუთარ შემოქმედებაში ტაკაში ხშირად მიმართავს ანიმესა და მანგას ესთეტიკას, რომელიც იაპონური პოპ-კულტურის საფუძველს წარმოადგენს (პოკემონები მისი უსაყვარლესი პერსონაჟებია). ისევე, როგორც ენდი უორჰოლი, ის დიდ დროსა და ენერგიას უთმობს საკუთარი ბრენდის შექმნასა და პოპულარიზაციას. ამ მიზნით იხ ხშირად თანამშრომლობს განთქმულ დიზაინერებთან. შეგიძლიათ იხილოთ მედიაფაილები თემაზე „ტაკაში მურაკამი“ ვიკისაწყობში. Kaikai Kiki Co.,Ltd (იაპონური) Kaikai Kiki Gallery GEISAI ტაკაში მურაკამი Twitter-ზე (ინგლისური) ↑ https://www.thebroad.org/art/takashi-murakami
The Best of Scorpions Vol. 2

The Best of Scorpions Vol. 2 — გერმანული როკ ჯგუფ სკორპიონსის სიმღერების კომპილაციური ალბომი. იგი გამოვიდა 1984 წელს. გამოსცა ლეიბლმა RCA. Top of the Bill - 3:22 (ალბომიდან In Trance) They Need a Million - 4:47 (ალბომიდან Fly to the Rainbow) Longing for Fire - 2:42 (ალბომიდან In Trance) Catch Your Train - 3:32 (ალბომიდან Virgin Killer) Speedy's Coming (საკონცერტო) - 3:21 (ალბომიდან Tokyo Tapes) Crying Days - 4:36 (ალბომიდან Virgin Killer) All Night Long (საკონცერტო) - 2:55 (ალბომიდან Tokyo Tapes) This Is My Song - 4:07 (ალბომიდან Fly to the Rainbow) Sun in My Hand - 4:20 (ალბომიდან In Trance) We'll Burn the Sky (საკონცერტო) - 8:16 (ალბომიდან Tokyo Tapes) ↑ ერლეუაინი, სტივენ თომას. Scorpions The Best of Scorpions Vol. 2 review. Allmusic. Rovi Corporation. ციტირების თარიღი: 2012-11-27. ↑ Watts, Chris (26 ოქტომბერი 1991) „Scorpions 'Best of... Volume 2'“, Kerrang!. London, UK: Spotlight Publications, გვ. 26.  ↑ The Best of Scorpions Vol. 2 Billboard Albums. Allmusic. Rovi Corporation. ციტირების თარიღი: 2012-11-27.
Still Loving You (ალბომი)

Still Loving You — გერმანული როკ ჯგუფი Scorpions-ის სიმღერების კომპილაციური ალბომი, რომელიც გამოვიდა 1984 წელს. იგი აგრეთვე ცნობილია ქვესათაურით More Gold Ballads. Believe In Love – 5:20 Still Loving You – 6:29 Walking on the Edge – 5:05 Born to Touch Your Feelings – 7:20 Lady Starlight – 6:14 Wind of Change – 5:10 Is There Anybody There? – 4:18 Always Somewhere – 4:56 Holiday – 6:22 When the Smoke Is Going Down – 3:51 Living For Tomorrow – 6:56 კლაუს მაინე - ვოკალი მიხაელ შენკერი - მთავარი გიტარა რუდოლფ შენკერი - გიტარა ფრანცის ბუხჰოლცი - ბასი ჰერმან რარებელი - დრამი ალბომი ჯგუფის ოფიციალურ საიტზე დაარქივებული 2008-04-06 საიტზე Wayback Machine. ↑ Scorpions Still Loving You review. Allmusic. Rovi Corporation. ციტირების თარიღი: 2012-12-01.
Best of Rockers 'n' Ballads

Best of Rockers 'n' Ballads — გერმანული როკ ჯგუფ Scorpions-ის სიმღერების კომპილაციური ალბომი. გამოვიდა 1989 წელს. მხარე 1 Rock You Like a Hurricane (რუდოლფ შენკერი, კლაუს მაინე, ჰერმან რარებელი) - 4:13 (ალბომიდან Love at First Sting) I Can't Explain (პიტ ტაუნსენდი) - 3:22 (კომპილაციური ალბომიდან Stairway to Heaven/Highway to Hell) Rhythm of Love (შენკერი, მაინე) - 3:48 (ალბომიდან Savage Amusement) Big City Nights (შენკერი, მაინე) - 3:56 (ალბომიდან Love at First Sting) Lovedrive (შენკერი, მაინე) - 4:50 (ალბომიდან Lovedrive) Is There Anybody There? (შენკერი, მაინე, რარებელი) - 4:16 (ხელახლა ჩაწერილი ვოკალი) Holiday (შენკერი, მაინე) - 6:31 (ალბომიდან Lovedrive) მხარე 2 Still Loving You (მაინე, შენკერი) - 6:25 (ალბომიდან Love at First Sting) No One Like You (შენკერი, მაინე) - 3:54 (ალბომიდან Blackout) Blackout (შენკერი, მაინე, რარებელი, სონია კიტელსენი) - 3:48 (ალბომიდან Blackout) Another Piece of Meat (შენკერი, რარებელი) - 3:32 (ალბომიდან Lovedrive) You Give Me All I Need (შენკერი, რარებელი) - 3:36 (ალბომიდან Blackout) Hey You (რემიქსი) (შენკერი, მაინე, რარებელი) - 3:48 (1980 წლის ამავე სახელწოდების სინგლიდან) The Zoo (შენკერი, მაინე) - 5:29 (ალბომიდან Animal Magnetism) მხარე 1 Rock You Like a Hurricane - 4:12 I Can't Explain - 3:21 Still Loving You - 6:27 Big City Nights - 4:09 Lovedrive - 4:52 Holiday - 6:46 მხარე 2 Blackout - 3:49 Rhythm of Love - 3:49 No One Like You - 3:56 You Give Me All I Need - 3:39 Hey You - 4:29 The Zoo - 5:30 China White (ევროპული ვერსია) - 6:55 (ალბომიდან Blackout) ↑ Weber, Barry. Scorpions The Best of Rockers 'N' Ballads review. Allmusic. Rovi Corporation. ციტირების თარიღი: 2012-11-27. ↑ Theakston, Rob. Scorpions Essential review. Allmusic. Rovi Corporation. ციტირების თარიღი: 2012-11-27. ↑ Album – Scorpions, Best Of Rockers 'n' Ballads გერმანულად. Charts.de. Media Control Charts. ციტირების თარიღი: 2012-11-28. ↑ Scorpions – Best Of Rockers 'n' Ballads გერმანული. Hitparade.ch. Media Control Charts. ციტირების თარიღი: 2012-11-28. ↑ Scorpions – Best Of Rockers 'n' Ballads (album). Swedishcharts.com. Media Control Charts. ციტირების თარიღი: 2012-11-28. ↑ 6.0 6.1 The Best of Rockers 'N' Ballads Billboard Albums. Allmusic. Rovi Corporation. ციტირების თარიღი: 2012-11-28. ↑ Scorpions – Best Of Rockers 'n' Ballads (album) Dutch. GfK Dutch Charts. Media Control Charts. ციტირების თარიღი: 2012-11-28. ↑ RIAA Gold and Platinum Search for albums by Scorpions. Retrieved on 2011-02-22. ↑ Gold Platinum Search for Scorpions. Music Canada. დაარქივებულია ორიგინალიდან — 2013-10-31. ციტირების თარიღი: 2012-10-09. ↑ ოქროს/პლატინის მონაცემთა ბაზა (Scorpions) გერმანულად. ფედერალური მუსიკალური ინდუსტრიის ასოციაცია. ციტირების თარიღი: 2011-02-22. ↑ Awards. Hitparade.ch. Media Control Charts. ციტირების თარიღი: 2012-11-28. ↑ Tilastot: Scorpions. Musiikkituottajat – IFPI Finland. დაარქივებულია ორიგინალიდან — 2015-07-13. ციტირების თარიღი: 2012-11-28.
To Russia With Love (ვიდეო)

To Russia With Love — გერმანული როკ ჯგუფის სკორპიონსის 1988 წლის ვიდეო. მოიცავს ჯგუფის მიერ 1988 წლის 17-25 აპრილს სსრკ-ში ჩატარებულ კონცერტებს. აშშ-ში ვიდეომ ოქროს სტატუსი მიიღო. Blackout Rhythm Of Love Holiday Believe In Love The Zoo Walking On The Edge Long Tall Sally Don't Stop At The Top Rock You Like a Hurricane Media Overkill Passion Rules The Game We Let It Rock, You Let It Roll ვიდეო ჯგუფის ოფიციალურ საიტზე ↑ RIAA. GOLD & PLATINUM en.
Moscow Music Peace Festival

Moscow Music Peace Festival — 1989 წლის 12 და 13 აგვისტოს მოსკოვში ჩატარებული მუსიკალური ფესტივალის ჩანაწერი, სხვადასხვა შემსრულებლის მონაწილეობით. გამოიცა იმავე წელს. In The Name Of Rock‘n Roll Wild Side Girls Girls Girls Blackout Big City Nights Holiday The Zoo Dynamite Still Loving You Bang Within Your Eyes Please Try To Find Me My Generation I Don‘t Know Shot In The Dark Suicide Solution Sweat Leaf Paranoid Long Tall Sally Rock And Roll ინფორმაცია სკორპიონსის ოფიციალურ საიტზე
ონომატოპეა

ონომატოპეა (ბერძნ. όνομα „სახელი“ და ποιέω „ვაკეთებ, ვქმნი“) — ხმაბაძვით წარმოშობილი სიტყვა, ხმაბაძვითი სიტყვა. ხმაბაძვა არის სამეტყველო ბგერებით ბუნების მოვლენათა თანმხლები ხმების, ცოცხალ არსებათა ხმიანობის (ყვირილის, სტვენის და სხვ.) მიახლოებითი გადმოცემა. ამის საფუძველზე შექმნილი სიტყვების რამდენიმე სახეობა განირჩევა მათი ფორმებისა და ფუნქციების მიხედვით: საკუთრივ ხმაბაძვა, ანუ ფორმაუცვლელი ბგერათკომპლექსით ხმიანობის მიახლოებითი გადმოცემა (და არა აღნიშვნა): მაგ., ყიყლიყო, გუგუ, ტკაც. ხმაბაძვის საფუძველზე ამა თუ იმ ხმიანობის აღნიშვნა ფორმაცვალებადი სიტყვებით: მაგ., შრიალი, ტკაცუნი, ხარხარი. ხმაბაძვის საფუძველზე მოვლენებისა და არსებების (და არა მათი ხმიანობის) აღნიშვნა ფორმაცვალებადი სიტყვებით: მაგ., გუგული, ჭრიჭინა, ტკაცუნა. ერთი და იგივე ხმიანობა სხვადასხვაგვარად ფასდება და გადმოიცემა სხვადასხვა ენაში ამ ენათა ბგერითი წყობის შესაბამისად. მაგალითად, მამლის ხმა სხვადასხვა ენაში გადმოიცემა შემდეგნაირად: ქართულში — ყიყლიყო არაბულში — კუკუ კუკუკუ ბულგარულში — კუკურიგუ (кукуригу) ფრანგულში — კოკორიკო (cocorico) ინგლისურში — კუკ ა დუდლ დუ (cock a doodle doo) გერმანულში — კიკერიკი (kikeriki) ბერძნულში — კიკირიკუ (κικιρίκου) უნგრულში კუკურიკუ (kukurikú) იტალიურში — კიკირიკი (chicchirichi) იაპონურში — კოკეკოკო (コケコッコー, kokekokko) პოლონურში — კუკურიკუ (kukuryku) რუსულში — კუკარეკუ (кукареку) ესპანურში — კიკირიკი (quiquiriquí) ან კოკორიკო (cocoricó) თურქულში — ჲუ-ჲურჲუ-ჲუ (ü-ürü-üüü [yʔyryʔyː]) ფილიპინურში — ტიკტილაოკ (tiktilaok) ტამილურში — კაკარა-კო-კო (kokkara-ko-ko) ებრაულში — კუკუ რიკუ (קוקוריקו, kúku ríku) ჯაფარიძე ზ., ქართული საბჭოთა ენციკლოპედია, ტ. 7, თბ., 1984. — გვ. 536. Smyth, Herbert Weir (1920). Greek Grammar. Cambridge MA: ჰარვარდის უნივერსიტეტის გამომცემლობა, გვ. 680. ISBN 0-674-36250-0.  ვიკისაწყობში არის გვერდი თემაზე: ონომატოპეა Derek Abbott's Animal Noise Page დაარქივებული 2011-02-17 საიტზე Wayback Machine. Over 300 Examples of Onomatopoeia დაარქივებული 2012-05-31 საიტზე Wayback Machine. BBC Radio 4 show discussing animal noises Tutorial on Drawing Onomatopoeia for Comics and Cartoons (using fonts) დაარქივებული 2007-05-02 საიტზე Wayback Machine. WrittenSound, onomatopoeic word list Examples of Onomatopeia
თოტი

თოტი (ბერძ: Θώθ (თოოთ), ეგვიპტ: დჰოვტიი) — სიბრძნისა და მეცნიერების ძველეგვიპტური ღვთაება. სიტყვა „თოთი“ მომდინარეობს ძველბერძნული ფორმიდან Θωύθ, ხოლო თვითონ ეგვიპტელები კი მას ეძახდნენ ჯეჰუტი ან დჰოვტიი. თოტი ასევე არის დამწერლობის, კალენდრისა და მთვარის ღვთაება. გადმოცემით სწორედ მას მიეწერება ეგვიპტური იეროგლიფებისა და 335-დღიანი კალენდრის შექმნა. რომაულ მითოლოგიაში მისი ანალოგია ლუნუსი. ბერძნულ მითოლოგიაში თოტს შეესაბამება ჰერმეს ტრისმეგიცტოსი. ↑ Hieroglyphs verified, in part, in (Budge The Gods of the Egyptians Vol. 1 p. 402) and (Collier and Manley p. 161)
ბაბილონის დაკიდებული ბაღები

ბაბილონის დაკიდებული ბაღები — ქალაქ ბაბილონში ნაბუქოდონოსორის მიერ აგებული კონსტრუქცია, რომელშიც ათასგვარი მცენარე ხარობდა. შედის მსოფლიოს შვიდ საოცრებაში. ერთ-ერთი ვარაუდის თანახმად, მდებარეობდა დღევანდელ ერაყში, ბაბილის მუჰაფაზის, ქალაქ ჰილას მახლობლად. ბაღების შენობა ოთხიარუსიანი იყო. მას დააყარეს იმ სისქის მიწა, რომ ყველაზე დიდ მცენარეებსაც შეეძლოთ, ეხარათ. მისთვის შორეული ქვეყნებიდან მოჰქონდათ ლამაზი მცენარეები. სარწყავი სისტემა წყალსაცავიდან მილების საშუალებით წყალს ოთხივე იარუსს აწვდიდა. დაკიდებულმა ბაღებმა ჩვენს დრომდე ვერ მოაღწია. ძველმა ბერძნებმა დაკიდებული ბაღების აგება დედოფალ სემირამიდას დაუკავშირეს და მის სახელსაც უწოდებდნენ. თუმცა, დედოფალი სემირამიდა მოღვაწეობდა ძვ. წ. IX საუკუნეში, შენობა კი ნაბუქოდონოსორმა ძვ.წ. VI საუკუნეში ააგო, დედოფალ ამიტასათვის. მსოფლიოს შვიდი საოცრება დაარქივებული 2011-07-07 საიტზე Wayback Machine. შეგიძლიათ იხილოთ მედიაფაილები თემაზე „ბაბილონის დაკიდებული ბაღები“ ვიკისაწყობში. ↑ Cartwright M (ივლისი, 2018). „Hanging Gardens of Babylon“. World History Encyclopedia. ციტირების თარიღი: 15 სექტემბერი 2018. შეამოწმეთ თარიღის პარამეტრი |date=-ში (დახმარება)
ხალებიანი აფთარი

ხალებიანი აფთარი (ლათ. Crocuta crocuta) — ძუძუმწოვარი მტაცებელი ცხოველი, აფთრისებრთა ოჯახისა. მისი სხეულის სიგრძე 120-160 სმ, კიდურის 25-35 სმ, წონა 50-85 კგ აღწევს. სიცოცხლის ხანგრძლივობა ბუნებაში 25 წელი, ხოლო ტყვეობაში 40 წელია. ხალებიანი აფთარი, ყველაზე დიდია აფთრებს შორის, უმეტესად, გავრცელებულია აფრიკაში, სამხრეთ საჰარიდან მოყოლებული მთელს სამხრეთში, გარდა უკიდურესი სამხრეთისა და კონგოს აუზის ტერიტორიისა. მას შეხვდებით, როგორც უდაბნოში, ასევე ბუჩქნარ და ტყიან ადგილებშიც. მას გააჩნია გრძელი უხეში ბეწვი, რომელიც შეფერილია მუქ ყვითლად, ან ხაკისფრად და დაჰყვება არასიმეტრიული მუქი ლაქები. კიდურები, სახის წინა ნაწილი და კუდის ბოლო მუქი ყავისფერი ან შავია. ზურგზე ჯაგრისებრი ფაფარი ეზრდება. ვიკისაწყობში არის გვერდი თემაზე: ხალებიანი აფთარი
ზოლებიანი აფთარი

ზოლებიანი აფთარი (ლათ. Hyaena hyaena) — ძუძუმწოვარი მტაცებელი ცხოველი აფთრისებრთა ოჯახისა. მისი სხეული შავ-თეთრი ზოლებითაა მოხატული, ზურგზე 10-25 სმ სიმაღლის ჯაგრისის ფაფარი გასდევს, რომელიც ქედზე უფრო აფაფრულია. სხეულის სიგრძე 120 სმ, სიმაღლე მინდაოში 70 სმ, მენჯში — 55 სმ, მასა 50 კგ აღწევს. აქვს ბანჯგელიანი, 30 სმ-მდე სიგრძის კუდი, მოკლე და სქელი კიდურები, სქელი კისერი, ყვრიმალიანი თავი, მძლავრი ყბები და კბილები (ადვილად ამსხვრევს მსხვილ ძვლებს). მდარე ბეწვის გამო სარეწაო მნიშვნელობა არ აქვს. სიცოცხლის ხანგრძლივობა ტყვეობაში 13 წელია. ზოლებიანი აფთარი ყველაზე პატარაა აფთრებს შორის. იგი ბინადრობს წყლიდან 10 კილომეტრის მოშორებით. მისი ბეწვი რუხი ან ღია ყავისფერია და მუქი ზოლები გასდევს. ასრულებს ბუნების სანიტრის როლს, მაგრამ ხშირად თავს ესხმის შინაურ და გარეულ პატარა ცხოველებს, ანადგურებს ფრინველთა ბუდეებს. გავრცელებულია: აფრიკაში, არაბეთში, ირანში, ავღანეთში, ინდოეთში, მცირე აზიასა და შუა აზიის სამხრეთ რაიონებში, ამიერკავკასიაში (სომხეთში, აზერბაიჯანში და საქართველოში). XIX საუკუნის ბოლომდე აღწევდა თბილისის მიდამოებამდე. ბინადრობდა მახათის მთაზე, ქორქის ტბასთან, კუკიაზე, მარტყოფში, ახმეტაში (ბახტრიონთან), ბევრი იყო შირაქში. თითო-ოროლა ეგზემპლარი ახლაც არის შემორჩენილი ალაზნის სანაპიროზე — შავი მთის ბოლოსა და სარქლისყურის მიდამოებში. იკვებება ლეშით. აფთარი უდაბნოებისა და ნახევრად უდაბნოების ტყე-ბუჩქნარიანი ადგილების მობინადრეა. უპირატესობას აძლევს დაუსახლებელ მყუდრო კლდიან ღელეებს „ალესილებს“, სადაც ტყე-ბუჩქნარი, ხრამი ერთმანეთშია არეული და გამოქვაბულებს ქმნის, რასაც აფთარი თავშესაფრად იყენებს. აფთარი სქესობრივ სიმწიფეს 3 წლის ასაკში აღწევს. მძუნაობა გვიან შემოდგომასა და ზამთარში (უფრო დეკემბერ-თებერვალში) მიმდინარეობს. მაკეობის ხანგრძლივობა 90-94 დღემდე გრძელდება. შობს 2-4 თვალაუხელელსა და უსუსურ ლეკვს, რომლებიც თვალებს 10-15 დღის შემდეგ ახელენ. ლაქტაცია 3 თვემდე გრძელდება. სოროს არ იკეთებს. შთამომავლობაზე ორივე მშობელი ზრუნავს. აფთრის კონკურენტებია მის ადგილსამყოფელში ფართოდ გავრცელებული მგელი, მელა, ტურა, გარეული კატა, მოხეტიალე ძაღლი, ორბი და სვავი. ბუნებრივ მტრად შეიძლება ჩაითვალოს მგელი. შეტანილია საქართველოს წითელ წიგნში. ზოლებიან აფთარზე ნადირობა აკრძალულია. ჯანაშვილი ა., ქართული საბჭოთა ენციკლოპედია, ტ. 2, თბ., 1977. — გვ. 16. არაბული ა., ენციკლოპედია „საქართველო“, ტ. 1, თბ., 1997. — გვ. 246. საქართველოს სსრ წითელი წიგნი, მთ. რედ. ვ. კაჭარავა, გვ. 15-16, თბ.: გამომც. „საბჭოთა საქართველო“, 1982. ჯანაშვილი ა., „საქართველოს ცხოვეთა სამყარო“, ტ. III, ხერხემლიანები. თბ., 1963 არაბული ა., „საქართველოს სამონადირეო ფაუნა და მისი დაცვა“, თბ., 1978 Сатунин К. А., «Млекопитающие Кавказского края», т. I, Тиф., 1915
მენაპირე აფთარი

მენაპირე აფთარი, მურა აფთარი (ლათ. Hyaena brunnea), ძუძუმწოვარი მტაცებელი ცხოველი, აფთრისებრთა ოჯახისა. მისი სიმაღლე 65-88 სმ, სხეულის სიგრძე 100-135 სმ, კუდის 18-25 სმ, წონა 37-50 კგ აღწევს. სიცოცხლის ხანგრძლივობა ბუნებაში 24, ხოლო ტყვეობაში 13 წელია. მურა ანუ მენაპირე აფთარი გავრცელებულია სამხრეთ აფრიკის უდაბნოებში, მინდვრებში, ტყიან ადგილებსა და სანაპირო ზოლებში. მისი ბეწვის საფარი უფრო გრძელია, ვიდრე ხალებიანი აფთრისა და შეფერილია მუქი მურა ფერით. ზურგზე გრძელი ფაფარი მოსასხამს მოგვაგონებს. ამის გამო აფთრის ეს სახეობა უფრო დიდად მოჩანს, ვიდრე სინამდვილეში არის.
მიწის მგელი

მიწის მგელი (ლათ. Proteles cristata) — ძუძუმწოვარი მტაცებელი ცხოველი, აფთრისებრთა ოჯახისა.
მიხაელ შენკერი

მიხაელ შენკერი (Michael Schenker, დ. 10 იანვარი, 1955) — გერმანელი გიტარისტი. იგი არის ყოფილი წევრი ჯგუფებისა: UFO, Scorpions, MSG და Ratt. მისი უფროსი ძმა, რუდოლფ შენკერი არის სკორპიონსის დამაარსებელი და წევრი დღემდე. ოფიციალური საიტი
იასაული

იასაული (თურქ. yasaul — ბრძანების აღმსრულებელი) — მმართველობითი და მართლმსაჯულებითი აპარატის დაბალი მოხელე გვიანდელ ფეოდალურ საქართველოში. მიეკუთვნებოდა ე. წ. ხელჯოხიანთა ჯგუფს. შეცვალა გაერთიანებული საქართველოს დროინდელი მანდატური და არგნოსანი. საკუთრივ სააღმსრულებლო საქმის გარდა იასაულს გამოკვლევა-გამოძიების დავალებაც ეძლეოდა. მასვე განაწესებდნენ გამოსაღებთა ამკრეფ-გადამხდევინებლად და სამეფო სამეურნეო თუ სხვა სამუშაოთა ზედამდეგადაც. დასტურლამალით ცნობილია სამეფო იასაულების 2 დასი — ეშიკაღასბაშისა (23 კაცი) და ქარხნის ანუ საწყობის ნაზირის სახელოსი (17 კაცი); იასაულები სხვა სახელოებშიაც (სალაროში, დავთარხანაში) იყვნენ. არსებობდა სადედოფლო იასაულების დასიც (17 იასაული). თვითონ იასაულების გარდა იასაულობა, დაინტერესებული პირის თხოვნითვე, ზოგჯერ სხვა, უფრო გავლენიან მოხელესა თუ დიდ ფეოდალსაც ეკისრებოდა. საქართველოს რუსეთთან შეერთების შემდეგ — საქალაქო პოლიციის მოხელე. გორში, დუშეთში, თელავსა და სიღნაღში განაწესებული იყო თითო-თითო იასაული, ხოლო თბილისში — ოთხი. შეესატყვისებოდა უბნის პოლიციის უფროსს რუსეთის ქალაქებში. XVI საუკუნიდან თანამდებობრივი წოდება ყაზახთა ჯარში, თავდაპირველად არჩევითი. შემდეგ (XVIII ს.) გაუთანაბრდა რუსეთის არმიის ობეროფიცრის ხარისხს, ბოლოს — როტმისტრობას, ასეულის მეთაურობას ცხენოსან ჯარში. ფურცელაძე დ., ქართული საბჭოთა ენციკლოპედია, ტ. 5, თბ., 1980. — გვ. 62.
მანდიბულები

მანდიბულები (ლათ. Mandíbula - ყბა) — ფეხსახსრიანთა უმრავსელობის ყბების პირველი წყვილი. მანდიბულები კიდურების ერთ-ერთი წყვილის სახეცვლილებაა. საკვების თავისებურებათა შესაბამისად, მანდიბულების აგებულებაც უაღრესად მრავალგვარია და ზოგჯერ საკმაოდ რთული ქართული საბჭოთა ენციკლოპედია, ტ. 6, თბ., 1983. — გვ. 406.
მანდრაგორი

მანდრაგორი (Mandragora) — მცენარეთა გვარი ძაღლყურძენასებრთა ოჯახისა. მრავალწლოვანი უღერო ან მოკლეღეროიანი ბალახია. აქვს დიდი (80 სმ სიგრძის და 60 სმ სიგანის) ფოთლები, მომწვანო-თეთრი, ცისფერი ან იისფერი ყვავილები და დიდი ნარინჯისფერი ან ყვითელი კენრა ნაყოფი. მისი მსხვილი სწორი ფესვები ზოგჯერ ადამიანის სხეულს ემსგავსება (ძველად ალბათ ამიტომ მიაწერდნენ ხოლმე მანდრაგორს მაგიურ ძალას და მასთან ბევრი ლეგენდაც იყო დაკავშირებული). გვარში 5-6 სახეობაა, რომელიც გავრცელებულია ხმელთაშუაზღვისპირეთში, წინა და შუა აზიაში, ჰიმალაის მთებში. ზოგი მანდრაგორის ფესვი, ნაყოფი და თესლი შეიცავს ალკალოიდ ჰიოსციამინს, სკოპოლამინს და სხვას. ზოგჯერ ტკივილგამაყუჩებელ საშუალებად იყენებენ. ქართული საბჭოთა ენციკლოპედია, ტ. 6, თბ., 1983. — გვ. 406.